מולי אדן

שמואל (מולי) אדן (נולד ב-18 באוגוסט 1953) הוא מהנדס חשמל ומנהל ישראלי. כיהן כסגן נשיא בכיר באינטל העולמית, מנכ"ל קבוצת המחשוב התפיסתי (Perceptual Computing) ונשיא אינטל ישראל. כיהן כיועץ חדשנות וטכנולוגיה ראשי בבנק הפועלים. כיום יועץ חדשנות לחברות הזנק. אדן נולד וגדל בחיפה, בוגר בסמ"ת. בשנת 1973 השלים תואר ראשון בהנדסת חשמל בטכניון במסגרת העתודה האקדמית. שירת בחיל הים והשתחרר בדרגת רס"ן. קיבל גם תואר בניהול עסקי בכיר באוניברסיטה העברית בירושלים. את הקריירה המקצועית שלו החל כמהנדס בחברת מץ (אנ'), במסגרתה המציא את האנטי-מחיקון (התקן שנועד להחזיר לטלוויזיה את הצבע שנמחק באותה עת על ידי רשות השידור). לאחר שנתיים עבר לחברת תדיראן תקשורת בע"מ. הצטרף לאינטל ב-1982 ושימש במספר רב של תפקידים טכניים וניהוליים בתכנון מיקרו-מעבדים עבור אינטל, בהם מעבד ®Intel® Pentium MMX™. מ-1999 עד 2003, שימש כדירקטור ומנהל כללי של מרכז הפיתוח של אינטל בישראל. הוא היה אחראי לפיתוח המיקרו-מעבד ומערכי-השבבים הניידים, בהם טכנולוגיית המחשוב הנייד Intel® Centrino ומעבד Intel® Pentium® M. ב-2004 שימש סגן נשיא ומנהל שיווק בקבוצת הפלטפורמות הניידות והיה אחראי להובלת הצמיחה במגזר המחשבים הניידים. ב-2005 קודם למשרת סגן נשיא ומנהל כללי של קבוצת הפלטפורמות הניידות באינטל העולמית. ב-2009 קודם למשרת סגן נשיא ומנהל כללי של קבוצת לקוחות המחשבים האישיים, שם ניהל את תחום מחשבי ה-PC של אינטל העולמית, שכלל מחשבים שולחניים וניידים. בשנת 2012 שב לישראל, ושימש כנשיא אינטל ישראל וכן כמנכ"ל ארגון המחשוב התפיסתי, אותו הקים בשנת 2011. במסגרת תפקידו זה, ניהל את כלל פעילות אינטל בישראל עד לשנת 2015. בשנת 2010 הופיע במקום ה-26 ברשימת 100 האנשים היצירתיים ביותר בעולם על ידי המגזין Fast Company. בשנת 2012 נבחר על ידי הירחון Forbes לאחד מעשרת המוחות המבריקים בתחום הטכנולוגיה לצדם של ג'וני אייב מאפל, אנדי רובין מגוגל ופול ג'ייקובס מקוואלקום. במרץ 2015 הודיע על פרישה מאינטל. מ-1999 עד 2002 כיהן כעמית מרצה בכיר בתוכנית המוסמך במנהל עסקים של הטכניון. באוקטובר 2015 הצטרף אדן לבנק הפועלים בתפקיד יועץ חדשנות וטכנולוגיה ראשי. בין ינואר 2017 - מרץ 2019 כיהן כיו"ר הוועד המנהל של אוניברסיטת חיפה. אדן, נשוי ואב לשלושה בנים, ידוע בתלבושתו המיוחדת המורכבת מחולצה וז'קט שחורים וכובע ברט מתוצרת Kangol. מדיה וקבצים בנושא מולי אדן בוויקישיתוף מולי אדן: "אני עוזב את אינטל בתחושת סיפוק", באתר אינטל ישראל שמוליק שלח, ‏מולי אדן: "התרומה של אינטל למדינת ישראל משמעותית", באתר גלובס, 27 בינואר 2014 הדר חורש, מולי אדן, סגן נשיא אינטל העולמית: "הצורה שבה אנחנו מדברים היום עם מחשב איננה טבעית", באתר "פורבס ישראל", 14 בינואר 2015 דיאנה בחור-ניר ואסף גלעד, "אני כבר לא ילד. עם הגיל זה לא נהיה פשוט יותר", באתר כלכליסט, 17 בספטמבר 2015 יעל בן ישראל, ‏התוכנית של מולי אדן ופרופ' רון רובין: כך ניתן להציל את האקדמיה, באתר גלובס, 17 ביוני 2017 יעקב אילון‏, "בעתיד הלא רחוק ישתילו בתוכנו מחשבים", באתר וואלה, 6 ביולי 2017 בית ספר בסמת החדש נחנך בקריה החינוכית מדעית-טכנולוגית- בוגרים מובילים אבי בליזובסקי, ברוך הבא מולי אדן!, באתר Chiportal,‏ 24 בינואר 2012 אסף גלעד, טייוואן, מולי אדן: "אני מרגיש שאני מנהל את חנות הצעצועים הגדולה בעולם", באתר כלכליסט, 8 ביוני 2014 2 ישראלים נכנסו לרשימת 100 האנשים היצירתיים בעולם העסקים, באתר TheMarker‏, 27 במאי 2010 מיכל תוסייה-כהן, נשיא אינטל ישראל בין 10 ענקי הטכנולוגיה של סי.אן.אן שגיא כהן, 'Mooly Eden is one of world's most brilliant tech minds' מאיר אורבך וניצן סדן, אחרי 33 שנים באינטל: מולי אדן פורש מהחברה, באתר כלכליסט, 23 במרץ 2015 עדי בן ישראל, ‏מולי אדן מונה ליועץ חדשנות וטכנולוגיה בבנק הפועלים, באתר גלובס, 11 באוקטובר 2015 ספי קרופסקי, יו"ר הוועד המנהל החדש של אונ' חיפה: נשיא אינטל ישראל לשעבר, באתר כלכליסט, 13 בדצמבר 2016